ມີພົນລະເຮືອນ ເສຍຊີວິດລື່ນປີກາຍ ໃນສົງຄາມ ຢູ່ອັຟການິສຖານ
ສປຊ ເວົ້າວ່າ ມີພົນລະເຮືອນ ເສຍຊີວິດເພີ່ມຂຶ້ນ 15% ໃນສົງຄາມ ຢູ່ອັຟການິສຖານ ລື່ນປີ 2010
ອົງການສະຫະປະຊາຊາດກ່າວວ່າ ຈຳນວນພົນລະເຮືອນທີ່ເສຍຊີວິດຍ້ອນສົງຄາມຢູ່ໃນອັຟ ການິສຖານ ໃນເຄິ່ງທຳອິດຂອງປີນີ້ ໄດ້ເພີ່ມຂຶ້ນ 15% ລື່ນໄລຍະດຽວກັນຂອງປີຜ່ານມາ ສຳນັກງານຜູ້ຕາງໜ້າອົງການສະຫະປະຊາຊາດປະຈຳອັຟການິສຖານ ກ່າວໃນວັນພະຫັດມື້ ນີ້ວ່າ ມີພົນເຮືອນຫຼາຍກວ່າ 1,400 ຄົນ ໄດ້ເສຍຊີວິດແລະໃຫ້ເຫດຜົນໃນການເສຍຊີວິດ ເຫຼົ່ານີ້ວ່າແມ່ນເປັນຍ້ອນມີການສູ້ລົບກັນທາງພາກພື້ນດິນຫຼາຍຂຶ້ນ ລະເບີດແຄມທາງ ການ ໂຈມຕີສະລະຊີບ ແລະການໂຈມຕີທາງຂອງອົງການເນໂຕ້ທີ່ເພີ່ມທະວີຂຶ້ນນັ້ນ ລາຍງານຂອງອົງການສະຫະປະຊາຊາດຖິ້ມໂທດໃສ່ພວກກະບົດວ່າເປັນຕົ້ນເຫດຂອງ 80% ໃນການເສຍຊີວິດຂອງພົນລະເຮືອນແລະກຳລັງຂອງຕ່າງປະເທດກັບອັຟການິສຖານນັ້ນແມ່ນ ຮັບຜິດຊອບ 14% ຂອງການເສຍຊີວິດເຫຼົ່ານີ້ ອົງການສະຫະປະຊາຊາດເວົ້າວ່າ ໃນຂະນະທີ່ຈຳນວນການເສຍຊີວິດຂອງພົນລະເຮືອນທີ່ພົວ ພັນກັບກຳລັງປະສົມຂອງອົງການເນໂຕ້ ພາຍໃຕ້ການນຳພາຂອງສະຫະລັດ ໄດ້ຫຼຸດລົງ 9% ແຕ່ຈຳນວນຜູ້ເສຍຊີວິດຍ້ອນການໂຈມຕີທາງອາກາດແມ່ນໄດ້ມີເພີ່ມຂຶ້ນ ຄວາມຮຸນແຮງໃນອັຟການິສຖານໄດ້ພຸ່ງຂຶ້ນສູ່ລະດັບຮ້າຍແຮງສຸດນັບຕັ້ງແຕ່ໄດ້ມີການບຸກເຂົ້າ ໄປໃນປະເທດດັ່ງກ່າວພາຍໃຕ້ການນຳພາຂອງສະຫະລັດໃນປີ 2001 ແລະເດືອນພຶດສະພາ ຜ່ານມາເປັນເດືອນທີ່ຮ້າຍແຮງສຸດສຳລັບພົນລະເຮືອນອັຟການິສຖານນັບແຕ່ອົງການສະຫະ ປະຊາຊາດໄດ້ເລີ່ມເກັບກຳສະຖິຕິ ເມື່ອ 4 ປີກ່ອນ